Efterkrigstiden er repræsenteret af KS 329 fra 1949, der kaldes for Comet-bus efter navnet på [[chassis]]et. Den har snude og farvede linjelanterner, som Københavns Sporveje endnu brugte til sine buslinjer dengang.<ref name="HT-museets vogne" /><ref name="Christensen 49" /> KS 772 er en Leyland/DAB fra 1963. Den er indrettet med en fast konduktørplads men kunne også køre enmandsbetjent.<ref name="Christensen 50">Christensen og Hørsted, s. 50.</ref> AB 1870 fra 1958 er en enmandsbetjent udgave af samme type. Den har kørt for [[Amagerbanen]].<ref name="HT-museets vogne" /><ref name="Oversigt over" /> Leyland/DAB leverede også en stor del af sporvognenes afløsere, der er repræsenteret af Serie 1-bussen KS 995 fra 1964 og Serie 2-bussen KS 322 fra 1968. HR 68, der blev anskaffet af [[Herlev Ruterne]] i 1973, er også en Serie 2 men med anden indretning og dørplaceringer. Den fremstår i sine oprindelige rød/sorte farver. Den kørte dog kun kort for Herlev Ruterne, idet selskabet sammen med blandt andre Københavns Sporveje og Amagerbanen indgik i det nydannede HT i 1974.<ref name="HT-museets vogne" /><ref name="Oversigt over" /><ref name="Christensen 50" /> HT's egne anskaffelser blev repræsenteret af [[ledbus]]sen HT 801 fra 1977 og [[Scania]]-bussen HT 1388 fra 1982.<ref name="HT-museets vogne" /><ref name="Oversigt over" />
Bygninger,_konstruktioner_og_anlæg